อยากทราบว่าชุดตรวจHIV เองที่บ้านมีความแม่นยำมากขนาดไหนคะที่เห็นในไทยมียี้ห้อ i-care จะมีความแม่นยำมากน้อยขนาดไหน
สวัสดีค่ะ HIV เป็นเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ การตรวจยืนยันการติดเชื้อจะเป็นการหาภูมิคุ้มกันหรือหาตัวเชื้อโรคโดยตรงจากในเลือดการตรวจหาว่ามีการติดเชื้อ hiv หรือไม่นั้นมีหลายวิธี เช่น การตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง หรือการตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น หรือตรวจทั้งภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงกรณีเป็นชุดตรวจนั้น น่าจะเป็นการตรวจหาภูมิคุ้มกันต่อเชื้อ ซึ่งให้ผลที่แน่นอนได้น่าจะประมาณ 1-3 เดือนขึ้นไป หรือ 3 เดือนหลังมีความเสี่ยงก็จะให้ผลที่ค่อนข้างแน่นอน แต่อย่างไรก็ตามกรณีเป็นชุดตรวจเองนั้น อาจจะมีข้อจำกัด เช่นต้องดูว่าชุดตรวจได้รับมาตรฐานหรือไม่ หรือขั้นตอนการตรวจได้ทำอย่างถูกต้องหรือเปล่า ควรอ่านจากฉลากกำกับที่แนบมากับชุดตรวจ หากไม่แน่ใจ หรือยังไม่สบายใจกับผลตรวจนั้น ควรไปยืนยันผลที่รพอีกครั้งก็อาจจะดีกว่าค่ะ